****

**СТУДЕНТСКА ЛЕТЊА СТРУЧНА ПРАКСА УНИВЕРЗИТЕТА У КРАГУЈЕВЦУ И ГРАДА КРАГУЈЕВЦА**

**У УСТАНОВАМА ЧИЈИ ЈЕ ОСНИВАЧ ГРАД КРАГУЈЕВАЦ**

**Конкурс за *Студентску летњу стручну праксу***

У сарадњи Универзитета у Крагујевцу и Града Крагујевца реализоваће се програм Студентске летње стручне праксе у установама чији је оснивач град Крагујевац. На конкурс могу да се пријаве **студенти завршних година основних академских, интегрисаних академских и мастер академских студија**.

**Пракса ће се реализовати у два циклуса:**

1. 01-31. јул 2014. године
2. 01-31. август 2014. године

**Студенти ће имати прилику да прођу програм стручне праксе у следећим институцијама:**

* ЈКП Паркинг сервис
* Стручна служба заштитника грађана
* Градска туристичка организација „Крагујевац“
* Центар за развој услуга социјалне заштите „Кнегиња Љубица“ Крагујевац
* Градска управа за финансије
* Позориште за децу Крагујевац
* Центар за социјални рад
* Народна библиотека „Вук Караџић“
* Секретаријат за послове Скупштине града Крагујевца
* Бизнис иновациони центар
* Градска управа за послове локалне самоуправе и опште управе
* Градска пореска управа
* Радио-телевизија „Крагујевац“
* Центар за неговање традиционалне културе „Абрашевић“ Крагујевац
* Завод за хитну медицинску помоћ
* ЈКП „Градске тржнице“
* Градско јавно правобранилаштво
* Предшколска установа за децу „Нада Наумовић“
* Предузеће за изградњу града Крагујевца
* Књажевско српски театар
* Дом здравља Крагујевац
* ЈКП „Градска гробља“
* ЈКП „Водовод и канализација“
* Завод за заштиту споменика културе
* Апотекарска установа Крагујевац

Према исказаним потребама установа и предузећа обухваћеним овим конкурсом, за праксу се могу пријавити студенти Филолошко-уметничког факултета, Економског факултета, Правног факултета, Факултета медицинских наука (медицина и фармација), Природно-математичког факултета, Факултета инжењерских наука, Факултета техничких наука у Чачку, Факултета за машинство и грађевинарство у Краљеву, Факултета педагошких наука у Јагодини, Учитељског факултета у Ужицу Универзитета у Крагујевцу.

**Потребна документа за пријаву:**

1. **Пријавни формулар (у прилогу Конкурса)**
2. **CV на српском језику**
3. **Мотивационо писмо**
4. **Потврда са факултета** да је студент/студенткиња уписан/а у завршну годину студија основних академских, интегрисаних академских студија и мастер академских студија. У потврди мора бити наведена **просечна оцена** остварена у току студија, **дужина студија**, као и **број пренетих испита**.

*Учесници конкурса који су Ромске националности или студенти са инвалидитетом о томе достављају одговарајуће потврде.*

**Кандидати који испуњавају наведене услове могу се пријавити** **до 19. јуна 2014. године (до 16 часова)** слањем потребне документације на: [razvojkarijere@kg.ac.rs](mailto:razvojkarijere@kg.ac.rs) (**са напоменом: пријава за летњу праксу УниКГ и Град Крагујевац**) или пријавну документацију можете донети лично у Центар за развој каријере и саветовање студената Универзитета у Крагујевцу (Јована Цвијића бб, зграда Ректората, 2. спрат).

Кандидати ће бити обавештени о резултатима конкурса путем електронске поште, најкасније 7 дана по завршетку конкурса.

Сви одабрани кандидати ће по завршетку програма добити потврду о обављеној пракси.